CELEX: 62010CA0366
Language: et
Date: 2011-12-21 00:00:00
Title: Kohtuasi C-366/10: Euroopa Kohtu (suurkoda) 21. detsembri 2011 . aasta otsus (High Court of Justice Queen's Bench Division (Administrative Court) — Ühendkuningriik eelotsusetaotlus) — The Air Transport Association of America, American Airlines, Inc., Continental Airlines, Inc., United Airlines, Inc. versus The Secretary of State for Energy and Climate Change (Eelotsusetaotlus — Direktiiv 2003/87/EÜ — Kasvuhoonegaaside saastekvootidega kauplemise süsteem — Direktiiv 2008/101/EÜ — Lennutegevuse lisamine sellesse süsteemi — Kehtivus — Chicago konventsioon — Kyoto protokoll — EL ja Ameerika Ühendriikide vaheline lennutranspordileping — Rahvusvahelise tavaõiguse põhimõtted — Õiguslikud tagajärjed — Tuginemise võimalikkus — Liidu õiguse eksterritoriaalsus — Mõisted „tasu” ja „maks” )

18.2.2012   
            
            
               ET
            
            
               Euroopa Liidu Teataja
            
            
               C 49/7
            
         Euroopa Kohtu (suurkoda) 21. detsembri 2011. aasta otsus (High Court of Justice Queen's Bench Division (Administrative Court) — Ühendkuningriik eelotsusetaotlus) — The Air Transport Association of America, American Airlines, Inc., Continental Airlines, Inc., United Airlines, Inc. versus The Secretary of State for Energy and Climate Change
   (Kohtuasi C-366/10) (1)
   
   (Eelotsusetaotlus - Direktiiv 2003/87/EÜ - Kasvuhoonegaaside saastekvootidega kauplemise süsteem - Direktiiv 2008/101/EÜ - Lennutegevuse lisamine sellesse süsteemi - Kehtivus - Chicago konventsioon - Kyoto protokoll - EL ja Ameerika Ühendriikide vaheline lennutranspordileping - Rahvusvahelise tavaõiguse põhimõtted - Õiguslikud tagajärjed - Tuginemise võimalikkus - Liidu õiguse eksterritoriaalsus - Mõisted „tasu” ja „maks”)
   2012/C 49/12
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice Queen's Bench Division (Administrative Court)
   
      Põhikohtuasja pooled
   
   
      Hagejad: The Air Transport Association of America, American Airlines, Inc., Continental Airlines, Inc., United Airlines, Inc.
   
      Kostja: The Secretary of State for Energy and Climate Change
   
      Menetluses osalesid: International Air Transport Association (IATA), National Airlines Council of Canada (NACC), Aviation Environment Federation, WWF-UK, European Federation for Transport and Environment, Environmental Defense Fund, Earthjustice
   
      Ese
   
   Eelotsusetaotlus — High Court of Justice Queen's Bench Division (Administrative Court) — Euroopa Parlamendi ja nõukogu 19. novembri 2008. aasta direktiivi 2008/101/EÜ, millega muudetakse direktiivi 2003/87/EÜ, et lisada lennutegevus ühenduse kasvuhoonegaaside saastekvootidega kauplemise süsteemi (ELT L 8, lk 3), kehtivus — Võimalus tugineda teatavatele rahvusvahelise õiguse eeskirjadele ja/või sätetele
   
      Resolutsioon
   
   
               1.
            
            
               Sellistel asjaoludel nagu põhikohtuasjas saab eelotsusetaotluse esitanud kohtu nimetatud rahvusvahelise õiguse põhimõtete ja sätete hulgast tugineda Euroopa Parlamendi ja nõukogu 19. novembri 2008. aasta direktiivi 2008/101/EÜ, millega muudetakse direktiivi 2003/87/EÜ, et lisada lennutegevus ühenduse kasvuhoonegaaside saastekvootidega kauplemise süsteemi, kehtivuse hindamiseks üksnes alljärgnevale:
               
                           —
                        
                        
                           ühelt poolt ning selle kontrolli piires, mis käsitleb liidule nendest põhimõtetest lähtudes omistatavat ilmset hindamisviga tema pädevuse osas seda direktiivi vastu võtta:
                           
                                       —
                                    
                                    
                                       põhimõte, mille kohaselt on igal riigil oma õhuruumi üle täielik ja eranditu suveräänsus;
                                    
                                 
                                       —
                                    
                                    
                                       põhimõte, mille kohaselt ei või ükski riik mingis avamere osas õiguspäraselt kehtestada oma suveräänsust, ja
                                    
                                 
                                       —
                                    
                                    
                                       põhimõte, mis tagab üle avamere lendamise vabaduse,
                                    
                                 
                     
                           —
                        
                        
                           teiselt poolt,
                           
                                       —
                                    
                                    
                                       esiteks Euroopa Ühenduse ja selle liikmesriikide ning teiseks Ameerika Ühendriikide vahelise lennutranspordilepingu, mis on sõlmitud 25. ja 30. aprillil 2007 ja mida on muudetud protokolliga, artikkel 7 ning artikli 11 lõige 1 ja lõike 2 punkt c, ning
                                    
                                 
                                       —
                                    
                                    
                                       nimetatud lepingu artikli 15 lõige 3 koostoimes sama lepingu artikliga 2 ja artikli 3 lõikega 4.
                                    
                                 
                     
         
               2.
            
            
               Direktiivi 2008/101 kontrollimisel ei tulnud ilmsiks asjaolusid, mis võiksid mõjutada direktiivi kehtivust.
            
         
      (1)  ELT C 260, 25.9.2010.